laion/Wikipedia-Exotic huggingface dataset:
יחסי לוב–תימן

יחסי לוב–תימן הם היחסים הדיפלומטיים שבין לוב לבין הרפובליקה התימנית. היחסים הדיפלומטיים בין המדינות כוננו בשנות השבעים. עם זאת, בשל סכסוכים מדיניים רבים, לוב נחשבת כמדינת אויב בתימן. בשנות השבעים, התחרש הסכסוך בין הרפובליקה הערבית התימנית (צפון תימן) לבין הרפובליקה העממית הדמוקרטית של תימן (דרום תימן). במהלך העימות, תמכה לוב בדרום תימן. על פי דיווחים בתקשורת, לוב מסרה 12 מיליון מוקשים למורדים בצפון תימן. ב-1979 התנגדה ג'מאהירייה הלובית לנשיא הרפובליקה הערבית התימנית, עלי עבדאללה סאלח. לאחר איחוד תימן למדינה אחת, נבחר עבדאללה סאלח לנשיא. היחסים בין תימן ללוב היו מתוחים מאוד. נשיא תימן האשים את לוב בתמיכה בטרורויסטים והרג עשרות אלפי אזרחים. כתוצאה מהפיצוץ של מוקשים לוביים מתו 50 אלף תימנים, 96% מהם היו ילדים. בשנת 2007, הגיש עורך דין תימני תביעה נגד מנהיג לוב, מועמר קדאפי, וציין כי הוא האחראי להחלטת על אספקת מכרות אנטי-תימניים לתימן הדרומית בשנות השבעים והשמונים. עורך הדין הגיש תובענה ייצוגית בשם 180 משפחות מהמתים. رابطة المعونة لحقوق الإنسان والهجرة, قضية الالغام التي تم زرعها في المناطق الوسطى من اليمن .... نظرة تاريخية, www.maonah.org "حقول الموت في اليمن". נבדק ב-2018-03-27. מקור
אוניברסיטת פרדו

אוניברסיטת פֶּרְדּ֫וּ (באנגלית: Purdue University) היא אוניברסיטה ציבורית שנוסדה ב-1869. הקמפוס הראשי של האוניברסיטה ממוקם בווסט לאפייט שבאינדיאנה, ארצות הברית, ולומדים בו כ-41,500 סטודנטים. האוניברסיטה מובילה בין האוניברסיטאות הציבוריות בארצות הברית בכמות הסטודנטים הבינלאומיים הרשומים בה. ב-1962, הוקמה באוניברסיטה מחלקת מדעי המחשב הראשונה בארצות הברית. ישנם 13 חתני פרס נובל, חתן פרס טיורינג, 2 חתני פרס המזון העולמי, 2 זוכי פרס פוליצר, 23 מדליסטים אולימפיים, 3 מקבלי הטכנולוגיה והחדשנות הלאומית, 2 מקבלי המדליה הלאומית למדע, 7 חברי קונגרס, 3 מושלים ושני ראשי מדינה שלמדו או לימדו באוניברסיטה. עד 2021, 11 אנשים כיהנו בתור נשיאי האוניברסיטה (כולל הנשיא הנוכחי). האוניברסיטה נוסדה בשנת 1869, על ידי איש העסקים ג'ון פרדו, שתרם 150,000 דולר (שווה ערך ל-2.9 מיליון דולר ב-2019) ו-100 דונם משטחי האזור, כדי להקים מכללה שתקרא על שמו. ב-1872, החל ריצ'רד אוון את כהונתו בתור הנשיא הראשון של האוניברסיטה. השיעורים הראשונים באוניברסיטה התקיימו ב-16 בספטמבר 1874. את השיעורים העבירו 6 מורים, והשתתפו בו 39 תלמידים. חבר הסגל הראשון באוניברסיטה היה ג'ון ס' האפם, שלימים מונה לנשיא האוניברסיטה. קמפוס של חמישה בניינים באוניברסיטה הושלם ב-1874. הקורס הראשון לתואר ראשון באוניברסיטה היה בכימיה, והחל ב-1875. אמרסון א. וייט, נשיא האוניברסיטה בין השנים 1876-1883, טען שיש לקדם באוניברסיטה בעיקר חקלאות, טכנולוגיה ומדעים, ופחות את מדעי הרוח והחברה. עקב כך, פוטר וייט על ידי בית המשפט של אינדיאנה, ובמקומו מונה איימס ה' סמארט. ב-1879, הותקן הטלפון הראשון באוניברסיטה וב-1886, הוקמה הלהקה של האוניברסיטה. ב-1925, אוניברסיטת פרדו הייתה במקום הראשון מבחינת נרשמים לתואר ראשון בהנדסה, ושמרה על תואר זה כחצי מאה. ב-1934, הוקם שדה תעופה השייך לאוניברסיטה ובשנת 1935, הצטרפה אמיליה ארהארט לאוניברסיטה בתור יועצת לקורסי טיס. ביולי 1936 קיבלה לידה ארהארט מטוס לוקהיד מדגם L-10E אלקטרה במימון האוניברסיטה. בסוף שנות החמישים ותחילת שנות השישים, הקימה האוניברסיטה תוכניות ברפואה וטרינרית, ניהול תעשייתי וסיעוד. בנוסף, ב-1962, הוקמה באוניברסיטה מחלקת מדעי המחשב הראשונה בארצות הברית. ב-1959 החלה האוניברסיטה בתוכניות תואר ראשון BA‏. הסמל של האוניברסיטה אושר רשמית ב-1969. הסמל מתאר גריפון, המסמל כוח, ומגן בן שלושה חלקים, המייצג חינוך, מחקר ושירות. ב-27 באפריל 2017, הודיעה אוניברסיטת פרדו כי היא מתכננת לרכוש את הקולג' הפרטי, אוניברסיטת קפלן (אנ'), ולהפוך אותו לאוניברסיטה ציבורית במדינת אינדיאנה. הקולג' לחקלאות - נוסד ב-1869 הקולג' להנדסה - נוסד ב-1876 הקולג' לרוקחות - נוסד ב-1884 הקולג' למדעים - נוסד ב-1907 הקולג' לחינוך - נוסד ב-1908 הקולג' למדעי הרוח - נוסד ב-1953 הקולג' לרפואה וטרינרית - נוסד ב-1959 בית ספר קראנט לניהול- נוסד ב-1962 המכון הפוליטכני של פרדו - נוסד ב-1964 הקולג' למדעי הבריאות והאדם - נוסד ב-2010 בית הספר ללימודים מתקדמים קולג' הכבוד מדיה וקבצים בנושא אוניברסיטת פרדו בוויקישיתוף אתר האינטרנט הרשמי של אוניברסיטת פרדו (באנגלית) אוניברסיטת פרדו, ברשת החברתית פייסבוק אוניברסיטת פרדו, ברשת החברתית אקס (טוויטר) אוניברסיטת פרדו, ברשת החברתית אינסטגרם אוניברסיטת פרדו, ברשת החברתית LinkedIn אוניברסיטת פרדו, באתר פינטרסט אוניברסיטת פרדו, באתר אנציקלופדיה בריטניקה (באנגלית) Purdue Past Presidents - Purdue University, www.purdue.edu Purdue History - Purdue University, www.purdue.edu
רק אתה (שיר של נועה קירל)

"רק אתה" הוא סינגל של הזמרת הישראלית נועה קירל. השיר יצא לאור ב-18 באפריל 2016, כסינגל שלא מתוך אלבום. השיר יצא בחסותו של רוברטו מיוזיק. כמה שבועות לאחר שיצא, נכנס השיר אל המקום ה-2 במצעד ה-TV של מדיה פורסט. השיר נכתב והולחן על ידי אלון דה לוקו, והופק על ידי טל צחייק. על פי מאקו נאמר כי השיר הוא שיר בסגנון הדאנסהול, והם אף השוו אותו לסגנון אשר אפיין את אלבומה השמיני Anti, של הזמרת הברבדית ריהאנה. האתר פרוגי סקר את השיר ואמר עליו כי: "השיר טוב, הוא מקפיץ וממכר אותנו אל מילותיו ולחנו וקירל הצעירה מבצעת אותו בצורה מעולה ויוצאת דופן כמו שרק היא יכולה. קירל כבר הוכיחה עצמה כזמרת טובה מצליחה לעשות זאת שוב גם בסינגל הזה. השיר הוא טוב ואין שום ספק שיצליח לא פחות מהסינגלים האחרונים של קירל." הקליפ הנלווה שיצא לשיר מתחיל כאשר ניתן לראות את קירל, כששיערה קלוע בצמות. לאחר מכן ניתן לראות כי הקליפ צולם בג'ונגל, ולאורכו ניתן לראות רקדנים אשר רוקדים מסביב לקירל, ואותה שרה את השיר. נכון לינואר 2020, מונה הצפיות של הקליפ עומד על כ-4.2 מיליון צפיות. סרטון השיר "רק אתה" באתר יוטיוב Media Forest, mediaforest.biz (ארכיון) נועה קירל - הערוץ הרשמי (2016-04-18), נועה קירל - רק אתה, נבדק ב-2018-03-27 גילי נוי, ‏מוכנים? הקליפ של נועה קירל ישבור את הרשת, באתר ‏מאקו‏, 18 באפריל 2016 "רק את: נועה קירל עושה זאת שוב עם קליפ חדש!". פרוגי. 2016-04-18. נבדק ב-2018-03-27.
לודוויג רודולף, דוכס בראונשווייג-לינבורג

לודוויג רודולף, דוכס בראונשווייג-לינבורג (בגרמנית: Ludwig Rudolf von Braunschweig-Wolfenbüttel;‏ 22 ביולי 1671 - 1 במרץ 1735), היה דוכס בראונשווייג-וולפנביטל בין השנים 1731–1735, וסבה של מריה תרזה. לודוויג רודולף נולד בוולפנביטל ב-22 ביולי 1671 לאנטון אולריך, דוכס בראונשווייג-וולפנביטל וליוליאנה משלזוויג-הולשטיין-זונדרבורג-נורדבורג, בתם של פרידריך, דוכס שלזוויג-הולשטיין-זונדרבורג-נורדבורג ואלאונורה מאנהלט-צרבסט. הוא הפך לגנרל בצבא הקיסרי בשנת 1690, אולם מיד נפל בשבי בקרב פלורוס על ידי כוחות לואי הארבעה עשר, מלך צרפת. לאחר ששוחרר באותה שנה, אביו נתן לו את רוזנות בלנקנבורג כמתנה, בהסכמת בנו הבכור אוגוסט וילהלם, דוכס בראונשווייג-לינבורג, תוך הפרת עקרון קדימות הבכור שנקבע על ידי היינריך החמישי, דוכס בראונשווייג-לינבורג. בשנת 1707 התחתנה בתו אליזבת כריסטינה מבראונשווייג-וולפנביטל עם קרל, ארכידוכס אוסטריה והטוען לכתר ספרד, ובתמורה אחיו הבכור יוזף הראשון, קיסר האימפריה הרומית הקדושה העניק לו את התואר נסיך. מעמדו של לודוויג רודולף כנסיך קיסרי היה מוגבל, שכן הצבעתו בדיאטה הקיסרית לא הייתה תורשתית, ובהתאם לנסיך הבוחר מהנובר. בשנת 1731 מת אחיו אוגוסט וילהלם, דוכס בראונשווייג-לינבורג ללא ילדים, ולודוויג רודולף ירש אף את נסיכות בראונשווייג-וולפנביטל. הוא העביר את מקום מגוריו לוולפנביטל, ובשנים המעטות של שלטונו הצליח לודוויג רודולף להחזיר את הכספים, אחרי שאוגוסט ויליאם כמעט הרס את המדינה. ב-1 במרץ 1735 מת לודוויג רודולף ללא בנים, ובשל כך ירש אותו חתנו - אחיינו פרדיננד אלברכט השני, דוכס בראונשווייג-וולפנביטל. ב-22 באפריל 1690 התחתן לודוויג רודולף עם כריסטינה לואיזה, נסיכת אטינגן-אטינגן, בתם של אלברכט ארנסט הראשון, נסיך אטינגן-אטינגן וכריסטינה פרדריקה מווירטמברג, ממנה נולדו לו 4 בנות: אליזבת כריסטינה מבראונשווייג-וולפנביטל (1691–1750), התחתנה עם קרל השישי, קיסר האימפריה הרומית הקדושה שרלוטה אוגוסטה מבראונשווייג-וולפנביטל (1692) שרלוטה כריסטינה מבראונשווייג-וולפנביטל (1694–1715), התחתנה עם אלכסיי פטרוביץ', הצארביץ' של רוסיה אנטוניטה, נסיכת בראונשווייג-לינבורג (1696–1762), התחתנה עם פרדיננד אלברכט השני, דוכס בראונשווייג-וולפנביטל מדיה וקבצים בנושא לודוויג רודולף, דוכס בראונשווייג-לינבורג בוויקישיתוף לודוויג רודולף, דוכס בראונשווייג-לינבורג, באתר "Find a Grave" (באנגלית)
אלה איסטין

אלה איסטין (באנגלית: Ella Eastin; נולדה ב-28 במרץ 1997) היא שחיינית אמריקאית, היא סגנית אלופת העולם בבריכת 25 מטר (וינדזור 2016), במשחים ל-200 מטר מעורב אישי ול-400 מטר מעורב אישי. היא שיאנית העולם (2018) במשחים ל-200 יארד פרפר, 200 יארד מעורב אישי ו-400 יארד מעורב אישי. איסטין נולדה וגדלה באירוויין, קליפורניה. היא לומדת ושוחה באוניברסיטת סטנפורד בהדרכתו של גרג מיהן. במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה איסטין במקום חמישי במשחה ל-200 מטר מעורב אישי בתוצאה של 2:11.49 דקות, במקום תשיעי במשחה ל-400 מטר מעורב אישי בתוצאה של 4:42.08 דקות ולא הצליחה להיכלל במשלחת האמריקאית לאולימפיאדה. באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 היא זכתה ב-2 מדליות כסף, במשחה ל-200 מטר מעורב אישי 2:05.02 דקות, אחרי קטינקה הוסו מהונגריה (2:02.90 דקות) ולפני בת ארצה מדיסין קוקס (2:05.93 דקות) ובמשחה ל-400 מטר מעורב אישי בתוצאה של 4:27.74 דקות, אחרי קטינקה הוסו (4:21.67 דקות) ולפני מדיסין קוקס (4:27.78 דקות). נוסף לכך, היא סיימה במקום רביעי במשחה ל-200 מטר פרפר בתוצאה של 2:05.66 דקות ובמקום שמיני במשחה ל-100 מטר מעורב אישי בתוצאה של 59.97 שניות. באליפות ארצות הברית בשחייה שנערכה באינדיאנפוליס, אינדיאנה בסוף יוני 2017, תחרות ששימשה גם כמבחנים לאליפות העולם זכתה איסטין במדליית ארד במשחה ל-200 מטר מעורב אישי בתוצאה של 2:10.89 דקות. נוסף לכך, היא סיימה במקום רביעי במשחה ל-200 מטר פרפר בתוצאה של 2:09.24 דקות ופסלה במשחה ל-400 מטר מעורב אישי, בשלב המוקדמות היא סיימה במקום שלישי בתוצאה של 4:40.56 דקות ובכך לא הצליחה להיכלל במשלחת האמריקאית לאליפות העולם. בתחרות שנערכה בפדרל ויי שבוושינגטון ב-24 בפברואר 2018 קבעה איסטין במשחה ל-200 יארד פרפר שיא עולם חדש של 1:49.51 דקות. שלושה שבועות לאחר מכן, באליפות המכללות שנערכה בקולומבוס, אוהיו באמצע מרץ היא זכתה בשתי מדליות זהב, במשחה ל-200 מעורב אישי בשיא עולם חדש של 1:50.67 דקות ובמשחה ל-400 יארד מעורב אישי בשיא עולם חדש נוסף של 3:54.60 דקות קייטי לדקי (3:58.29 דקות). 200 מטר פרפר: 2:09.24 דקות (2017) 200 מטר מעורב אישי: 2:10.89 דקות (2017) 400 מטר מעורב אישי: 4:40.56 דקות (2017) 200 יארד פרפר: 1:49.51 דקות (2018), שיא עולם 200 יארד מעורב אישי: 1:50.67 דקות (2018), שיא עולם בעבר 400 יארד מעורב אישי: 3:54.60 דקות (2018), שיא עולם מדיה וקבצים בנושא אלה איסטין בוויקישיתוף אלה איסטין, ברשת החברתית אקס (טוויטר) אלה איסטין, ברשת החברתית אינסטגרם אלה איסטין, ברשת החברתית LinkedIn אלה איסטין, באתר Swimrankings אלה איסטין, באתר SwimSwam Ella Eastin Breaks Long-Standing American Record in 200 Fly, Swimming World Magazine, 24 February 2018 (באנגלית) Torrey Hart, 2018 W. NCAAS: Ella Eastin Goes 3:54.60 to Obliterate 400 IM American Record, SwimSwam, March 16th, 2018 (באנגלית)
גביע העולם בשחמט 2013

גביע העולם בשחמט 2013 הוא הטורניר השביעי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 11 באוגוסט ל-2 בספטמבר 2013 בעיר טרומסה, נורווגיה. ולדימיר קראמניק ניצח בגמר את דמיטרי אנדרייקין. משתתפי הגמר העפילו לתחרות המועמדים 2014. 128 המשתתפים נבחרו במספר אופנים: משתתפי חצי הגמר של גביע העולם בשחמט 2011: רוסלן פונומריוב, פטר סבידלר ואלכסנדר גרישצ'וק אלופת העולם בשחמט לנשים אלופי העולם לנוער 2011 ו-2012 20 השחמטאים עם ממוצע מד הכושר הגבוה ביותר בין מרץ 2012 ינואר 2003 46 השחמטאים מאליפות אירופה 19 שחמטאים מאליפות אמריקה (הצפונית והדרומית) 19 שחמטאים מאליפות אסיה ואוקיאניה 6 שחמטאים מאליפות אפריקה 6 שחמטאים שבחר נשיא פיד"ה 4 שחמטאים שבחרה הוועדה המארגנת של התחרות בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 30 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום. אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא: שני משחקים שח מהיר. 25 דקות עם תוספת של 10 שניות למסע. שני משחקים שח מהיר. 10 דקות עם תוספת של 10 שניות למסע. ארבעה משחקי בליץ. 5 דקות עם תוספת של שלוש שניות למסע. משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה. המנצח בהתמודדות בכל סיבוב עולה לשלב הבא בתחרות והמפסיד מודח ממנה. שלב הגמר ודו-קרב על המקום השלישי כלל 4 משחקים. ארמניה לבון ארוניאן, 2813 - הודח בסיבוב השלישי ארצות הברית פביאנו קרואנה, 2796 - הודח ברבע הגמר רוסיה ולדימיר קראמניק, 2784 - ניצח בתחרות רוסיה אלכסנדר גרישצ'וק, 2780 - הודח בסיבוב השלישי רוסיה סרגיי קריאקין, 2776 - הודח בסיבוב הרביעי ארצות הברית היקארו נקמורה, 2775 - הודח בסיבוב הרביעי ישראל בוריס גלפנד, 2773 - הודח בסיבוב הרביעי ארצות הברית גטה קמסקי, 2763 - הודח ברבע הגמר אזרבייג'ן שחריאר ממדיארוב, 2761 - הודח בסיבוב הרביעי קובה לנייר דומינגס, 2757 - הודח בסיבוב השלישי מגנוס קרלסן, וסלין טופאלוב, וישוואנתן אנאנד ודינג לירן שהיו יכולים להעפיל לתחרות הודיעו שלא מעוניין להשתתף. בוריס גלפנד, 2773, דורג במקום ה-7 - הודח בסיבוב הרביעי יבגני פוסטני, 2631, דורג במקום ה-82 - הודח בסיבוב הראשון אתר האינטרנט הרשמי של גביע העולם בשחמט 2013 (באנגלית) משחקי התחרות, באתר צ'סגיימס (באנגלית) הנחיות ותקנות התחרות
חצי משוגע

"חצי משוגע" הוא סינגל של הזמרת הישראלית נועה קירל. השיר יצא לאור ב-18 ביולי 2016, כסינגל שלא מתוך אלבום. השיר יצא בחסותו של רוברטו מיוזיק. בשבוע צאתו, הצליח השיר להגיע אל המקום ה-3 במצעד ה-TV של מדיה פורסט. השיר נכתב והולחן על ידי דולב רם ופן חזות, והופק על ידי רוברטו בן-שושן. השיר הוא שיר בסגנון ה-EDM ונכתב על קשר שלא שרד, הבטחות של גברים, אחרי שהכל נגמר וכבר אין אמונה אבל עדיין יש תקווה שהכל יסתדר בסוף. הווידאו קליפ הנלווה שיצא לשיר צולם בווילה יוקרתית, בה קירל רוקדת עם מספר רב של רקדניות בלבד, כדי להמחיש את הפמיניזם שבו. בתחילת הקליפ ניתן לראות את קירל, כשהיא הולכת על שפת בריכת הוילה, ומסביבה ישנן נשים רבות. נכון לספטמבר 2024, מונה הצפיות של הקליפ עומד על כ-9.1 מיליון צפיות. בספטמבר 2016 קירל ביצעה את השיר בתוכנית של נוי אלוש בגלגלצ. במרץ 2017 ביצעה קירל את השיר בגרסה אקוסטית בתוכנית של גידי שפרוט בגלגלצ. סרטון השיר "חצי משוגע" באתר יוטיוב Media Forest, mediaforest.biz (ארכיון) נועה קירל - הערוץ הרשמי (2016-07-18), נועה קירל - חצי משוגע | הפקה: רוברטו, נבדק ב-2018-03-27 מיטל שבח, ‏נועה קירל בשיר העצמה לנשים: "חצי משוגע", באתר ‏מאקו‏, 18 ביולי 2016 גלגלצ, הערוץ הרשמי, נועה קירל - חצי משוגע (חי באולפן גלגלצ), באתר יוטיוב גלגלצ, הערוץ הרשמי, נועה קירל - חצי משוגע (חי באולפן גלגלצ), באתר יוטיוב
יחסי דנמרק – ניו זילנד

יחסי דנמרק-ניו זילנד הם היחסים הדיפלומטיים שבין דנמרק לבין ניו זילנד. דנמרק מיוצגת בניו זילנד באמצעות שגרירותה בקנברה וקונסוליות כבוד באוקלנד בעוד שניו זילנד מיוצגת בדנמרק דרך שגרירותה בהאג וקונסוליה מכובדת בקופנהגן. ממשלת ניו זילנד מתארת את היחסים בין שתי המדינות כיחסים טובים. שתי המדינות הן חברות מלאות בארגון של שיתוף הפעולה הכלכלי. באמצע המאה ה-19, חיה קהילה דנית קטנה בניו זילנד, צאצאיה של קבוצה זו נשארו בניו זילנד על מנת להקים יישובים כגון דנבירקה ונורסווד. ראש ממשלת דנמרק לשעבר, כומר דתי בכיר בדנמרק, ראש הממשלה הדני והבישוף דיטלב גוטרהד מונרד, התיישבו ליד פלמרסטון בצפון בשנות ה-60 של המאה ה-19, והקימו את מפעל החלב הראשון באזור. מונרד חזר לדנמרק לאחר שהות של שלוש שנים באזור, אך בני משפחתו נשארו בניו זילנד. הוא הותיר אחריו את אוסף האמנות שלו, שכיום נמצא במוזאון טא פפה טונגאריווה בניו זילנד. ב-1946 חתמו שתי המדינות על הסכם החלפת שטרות ורכוש שנערך במלחמת העולם השנייה. בשנת 2016, קראן פולאר מונה על ידי מרגרטה השנייה, מלכת דנמרק כקונסול כללי של דנמרק לניו זילנד. דנמרק וניו זילנד היו המתחרים העיקריים בשוק מוצרי המזון הבריטי מאז תחילת המאה ה-20. הרצון של דנמרק לגישה לשוק החלב בבריטניה השפיע על המשא ומתן על הצטרפותה של בריטניה לקהילה הכלכלית האירופית בשנות השבעים, ובכך השפיע בצורה משמעותית על כלכלת ניו זילנד בשנים שלאחר מכן. מדיה וקבצים בנושא יחסי דנמרק – ניו זילנד בוויקישיתוף Danish Consul General born, raised in Timaru, Stuff (באנגלית) New Zealand Ministry of Foreign Affairs and Trade, The Ministry of Foreign Affairs and Trade acts in the world to make New Zealanders safer and more prosperous, New Zealand Ministry of Foreign Affairs and Trade (באנגלית) מקור United Nations - Office of Legal Affairs, untreaty.un.org(הקישור אינו פעיל) מקור
יש בי אהבה (שיר של נועה קירל)

"יש בי אהבה" הוא סינגל של הזמרת הישראלית נועה קירל. השיר יצא לאור ב-28 בנובמבר 2015, כסינגל שלא מתוך אלבום. השיר יצא בחסותו של רוברטו מיוזיק. השיר היה לראשון של קירל להיכנס לפלייליסט של גלגלצ ובכך היווה פריצת דרך בקריירה שלה. השיר הגיע למקום השישי במצעד ה-TV של מדיה פורסט, ולמקום השמיני במצעד של גלגלצ. השיר נכתב והולחן על דולב רם ופן חזות, והופק על ידי עומרי סגל. השיר הוא שיר בסגנון ההיפ הופ, המכיל בתוכו גם את ז'אנר הרית'ם אנד בלוז, ומילותיו מדברות על אהבה, השוררת בנועה קירל עצמה. חודש לאחר צאתו של השיר, ביצעה קירל גרסת לייב לשיר הזה ולשיר "חצי משוגע", ובנוסף לכך, שניהם אף הצליחו להיכנס לפלייליסט של גלגלצ. הווידאו קליפ הנלווה שיצא לשיר, צולם על ידי ינון סלוצקי ובוים על ידי טליה ענבר. בתחילת הקליפ, ניתן לראות את קירל כשהיא מופיעה לבדה בחדר מעומעם בצבע סגול וכחול, אשר על הקיר בו רשום שמה המלא. נכון למרץ 2023, מונה הצפיות של הקליפ עומד על כ-11.6 מיליון צפיות. במרץ 2017 ביצעה קירל את השיר בגרסה אקוסטית בתוכנית של גידי שפרוט בגלגלצ. קירל הופיעה עם השיר בטקס פרסי האקדמיה לטלוויזיה לשנת 2017. במסגרת מופע פריסטייל פסטיגל, ביצעה קירל את השיר בגרסת הרמיקס יחד עם עדן מאירי. בדצמבר 2020 הופיעה קירל עם השיר בתוכנית מחר שבת ברשת 13, וביצעה אותו ללא פלייבק. סרטון השיר "יש בי אהבה" באתר יוטיוב Media Forest, mediaforest.biz (ארכיון) https://glz.co.il/גלגלצ/כתבות/המצעד-השבועי-03032016, באתר glz.co.il נועה קירל - הערוץ הרשמי (2015-11-28), נועה קירל - יש בי אהבה, נבדק ב-2018-03-27 מילים לשיר יש בי אהבה - נועה קירל, באתר שירונט "נועה קירל בביצוע לייב באולפן ל"חצי משוגע" ו"יש בי אהבה"". פרוגי. 2016-08-22. נבדק ב-2018-03-28. הרשמי נועה קירל - יש בי אהבה (חי באולפן גלגלצ), באתר יוטיוב נועה קיריל "יש בי אהבה" פרסי הטלוויזיה 2017, באתר יוטיוב נועה קירל במחר שבת: יש בי אהבה, טיקיטאס ואצל הדודה והדוד, באתר יוטיוב
תן לי סימן

"תן לי סימן" הוא סינגל של הזמרת הישראלית נועה קירל. השיר יצא לאור ב-1 בדצמבר 2016, כסינגל שלא מתוך אלבום. השיר יצא בחסותו של רוברטו מיוזיק. השיר הגיע למקום הראשון במצעד ה-TV של מדיה פורסט, והשלישי במצעד של רשת ג'. השיר אף נכנס למצעד של גלגלצ, והגיע בשיאו למקום החמישי. השיר נכתב, הולחן והופק על ידי דולב רם ופן חזות. השיר הוא שיר פופ, המשלב בתוכו גם את סגנון ה-EDM, בדומה לשיר "חצי משוגע". אתר המוזיקה הישראלי "חרסונסקי מיוזיק", סקר את השיר ואמר עליו כי: "לפי השיר הזה, יכול להיות שהיא נערת הפופ הכי חמה נכון לעכשיו, אבל היא לא תיכנס להיכל התהילה של הפופ המקומי. אני לא נסחף, כי היוצרים שכתבו לה את השיר הם יותר יצרנים לפי דרישה מאשר יוצרים מתוך אינטגריטי, לבטח כשמדובר בנערה בת 15." הווידאו קליפ הנלווה שיא לשיר צולם על ידי גיא סחף ובוים על ידי גל אל-עד וסתיו מרון מורג. הקליפ צולם בשחור-לבן, והוא הראשון של קירל אשר צולם בסגנון הזה. תחילת, ניתן לראות את קילר בבית חשוך, כשרקדנים רבים סביבה ולבסוף, את קירל מכה אותם בעזרת כוח המחשבה שלה. נכון לינואר 2020, מונה הצפיות של הקליפ עומד על כ-3 מיליון צפיות. במרץ 2017 ביצעה קירל את השיר בגרסה אקוסטית בתוכנית של גידי שפרוט בגלגלצ. סרטון השיר "תן לי סימן" באתר יוטיוב לדף השיר באתר הספרייה הלאומית Media Forest, mediaforest.biz (ארכיון) 2.3.2017 – פזמונט, באתר pizmonet.co.il תן לי סימן - נועה קירל, באתר glz.co.il מילים לשיר תן לי סימן - נועה קירל, באתר שירונט גילי נוי, ‏"תן לי סימן": שיר חדש לנועה קירל, באתר ‏מאקו‏, 1 בדצמבר 2016 "תן לי סימן - יוסמיוסיק". יוסמיוסיק. 2016-12-04. נבדק ב-2018-03-27. נועה קירל - הערוץ הרשמי (2016-12-01), נועה קירל - תן לי סימן | הפקה: רוברטו | (Prod. by Doli 'n' Penn), נבדק ב-2018-03-27 גלגלצ, הערוץ הרשמי, נועה קירל - תן לי סימן (חי באולפן גלגלצ)
יבגני פוסטני

יבגני פוסטני (נולד ב-3 ביולי 1983, נובוסיבירסק, ברית המועצות) הוא שחמטאי ישראלי בדרגת רב אמן, סגן אלוף ישראל בשחמט ואלוף ישראל בשחמט בזק לשנת 2018. יבגני פוסטני נולד בנובוסיבירסק שבברית המועצות. הוא התחיל לשחק שחמט בגיל חמש בהדרכת אביו. בשנת 1995 הוא היה אלוף רוסיה לגילו. בשנת 1999 הוא זכה במקום השני באליפות אירופה (עד גיל 18) ובמקום השלישי באליפות העולם (עד גיל 18). בשנת 2001 הוא זכה באליפות ישראל הפתוחה. הוא זכה במספר תחרויות: בודפשט 2002-2003, מץ 2006, ועוד. פוסטני השתתף בגביע העולם בשחמט בשנים 2011 ו-2013 בהם הודח בסיבוב הראשון. פוסטני היה חבר נבחרת ישראל באולימפאדות השחמט, אליפות אירופה ואליפות העולם לקבוצות. משחק בליגה הלאומית מטעם מועדון באר שבע, והיה שותף למספר אליפויות. 2000 - אמן בינלאומי 2002 - רב-אמן. פרק זה לוקה בחסר. אנא תרמו לוויקיפדיה והשלימו אותו. בין השנים 2008 ל-2016 השתתף יבגני פוסטני ב-4 אולימפיאדות שחמט: גביע העולם בשחמט בשנים: 2011 ו-2013 אליפות העולם בשחמט 2012 אליפות ישראל בשחמט בשנים: 2014, 2016 ו-2018 אליפות אירופה בשחמט 2015 מדיה וקבצים בנושא יבגני פוסטני בוויקישיתוף יבגני פוסטני, באתר צ'סגיימס (באנגלית) יבגני פוסטני, באתר פיד"ה (באנגלית) יבגני פוסטני, באתר האיגוד הישראלי לשחמט סיון חדד, רב אמן יבגני פוסטני מול נערי חיפה, באתר האיגוד הישראלי לשחמט, 26 בינואר 2014 סיון חדד, הצלחות ישראליות בנורווגיה, באתר האיגוד הישראלי לשחמט, 27 באפריל 2014 Postny, Evgeny - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
קילר

"קילר" הוא סינגל של הזמרת הישראלית נועה קירל. השיר יצא לאור ב-11 באוגוסט 2015, כסינגל שלא מתוך אלבום. השיר יצא בחסותו של רוברטו מיוזיק. במהרה הפך השיר ללהיט בישראל, והיווה את סינגל הפריצה של קירל. נועה השתמשה במשפט "נועה קילה" גם בשירים "יש בי אהבה", "חצוף", "פאוץ'" ו"פנתרה". השיר נכתב על ידי אלון כהן ועומרי סגל שגם הפיקו אותו והולחן על ידי סגל גם כן. השיר הוא שיר בסגנון הפופ, המשלב בתוכו גם את סגנון ההיפ הופ. לטענתה של קירל, בשיר הזה היא ניסתה להביא את חו"ל לארץ, על ידי שימוש בז'אנר שונה, שבו לא משתמשים כמעט בארץ. הוידאו קליפ הנלווה שיצא לשיר הופק על ידי נרטיבי הפקות, בוים על ידי איתן אשכנזי ונוהל על ידי רוברטו מיוזיק. תחילה, ניתן לראות בקליפ את קירל עם חברותיה באזור עם מכולות רבות, שרות את השיר בתוכן, ומחוץ להן. הקליפ של השיר הפך לוויראלי, ונכון לאפריל 2021, מונה הצפיות שלו עומד כל כ-18.4 מיליון צפיות. בשל היותו של השיר פרובוקטיבי, הופנו כלפיו ביקורות מעורבות, חיוביות ושליליות. וואלה! NEWS, טענו כי השיר מציג סקסיזם בשל כך שבתחילת השיר מופיע קרדיט למפיק השיר עומרי 69 סגל, בו נאמר "המספר האהוב עליי הוא 69", וגם בשל הלבוש המינימלי שלה. Mynet פתח-תקווה פרסמו כתבה בה נאמר כי "הורים מתנגדים להופעה של נועה קירל בעיר: "היא רוקדת בחושניות ומשדרת מיניות", הם אמרו." עיתון הארץ פרסם ראיון שערך עם קירל, בו הם מדברים על איך שקירל קיבלה את תגובת הקהל כלפי השיר. מעריב אמרו על השיר כי: "למרות הפרובוקציות: נועה קירל מוכיחה שהיא ווקאליסטית מצוינת". סרטון השיר "קילר" באתר יוטיוב מילים לשיר קילר - נועה קירל, באתר שירונט נועה קירל: "מי שחשב שאני רק פרובוקטיבית גילה שאני גם זמרת", באתר הארץ, 1 בספטמבר 2016 נועה קירל - הערוץ הרשמי (2015-08-11), נועה קירל - קילר, נבדק ב-2018-03-27 שגיא בן נון‏, קליפ של נערה בת 14 נפתח בגניחה: "מה המספר האהוב עליך? שלי 69", באתר וואלה, 12 באוגוסט 2015 "הורים מתנגדים להופעה של נועה קירל בעיר: "היא רוקדת בחושניות ומשדרת מיניות" - mynet פתח תקוה". אורכב מ-המקור ב-2018-03-10. נבדק ב-2018-03-27. דודי פטימר, ‏למרות הפרובוקציות: נועה קירל מוכיחה שהיא ווקאליסטית מצוינת, באתר מעריב אונליין, 17 באוקטובר 2017
איביזה (עיר)

איביזה (בספרדית: Ibiza, בקטלאנית ובאופן רשמי בספרדית: Eivissa) היא עיר בקהילת האיים הבלאריים, שממוקמת על החוף הדרום-מזרחי באי איביזה. העיר מחולקת לשני חלקים עיקריים: העיר העתיקה שמכונה "וילה דאלט", הממוקמת על הר קטן ליד הים; והחלק המודרני של העיר שמוכנה "הרחבה". נכון לשנת 2017, אוכלוסיית העיר מונה כ-49,986 אנשים. מהעיר מגיע מועדון הכדורגל יוניון דפורטיבה איביזה המשחק (נכון לעונת 2023/2024) בליגה הספרדית השלישית. אתר האינטרנט הרשמי של איביזה (בקטלאנית ובספרדית) ערכים קלימטולוגיים נורמלים של איביזה באתר הסוכנות (בספרדית). ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
חוחן הקנרס

חוֹחַן הַקִּנְרָס (שם מדעי: Onopordum cynarocephalum) הוא מין מהסוג חוחן המצוי בישראל. זהו צמח חד-שנתי קוצני ממשפחת המורכבים. השם המדעי Onopordum cynarocephalum מיוונית: גאזים (pordum) חמור (Ono) כנראה בשל הסברה לגבי האפקט של אכילה מוגזמת אצל החמור. קרקפת הפרחים של חוחן הקנרס דמוית כדור קטן של ארטישוק - קינרה ביוונית, קנרס בעברית. השם העברי נגזר מהשם המקראי חוח, גם כן צמח קוצני. בערבית כַּעוּב או לְשַׂ'אן אִל-גְ'מָאל (לשון הגמל). חוחן הקרנס גדל באזור ארץ ישראל וסוריה בעיקר סמוך ליישובים נטושים, מעזבות ושולי דרכים. שׁוֹשֶׁנֶת העלים בחורף רחבה ועליה מסתיימים בקוצים (ראו איור). באביב עולה מתוכה גבעול זקוף וגבוה ביותר (כ2 מטרים ומעלה). הגבעול קוצני, מלווה לכל אורכו בכנפיים קוצניות ומסתעף למעלה למספר סעיפים נושאי קרקפות גדולות (4–7 ס"מ). הקרקפות מהודקות בחפי מעטפת המתחדדים לקוצים. הצמח פורח בחודשים מאי-יולי עם פרחים מורכבים צינוריים בצבע סגול-ארגמן. ציציות צהבהבות מכסות את הקרקפת אחרי ההבשלה. אחד ממיני החוחן Onopordum acanthium ("דרדר הכותנה" או "חוחן הבלאנש"), הוא הפרח הלאומי של סקוטלנד, והוא מאפיין ניכר בסמלים ולוגואים סקוטיים רבים. האגדה היא שצבא נורדי פולש ניסה להתגנב בחשאי למאהל של הצבא הסקוטי. אחד מהנורדים פסע בשקט יחף למחנה הסקוטי ודרך על החוחן. שלוות הלילה במחנה הופרה והנורסים הובסו. מדיה וקבצים בנושא חוחן הקנרס בוויקישיתוף חוחן הקנרס, באתר NCBI (באנגלית) חוחן הקנרס, באתר צמח השדה חוחן הקנרס, באתר צמחיית ישראל וסביבתה חוחן הקנרס, באתר GBIF (באנגלית) חוחן הקנרס, באתר IPNI (באנגלית) נסים קריספל, "ילקוט הצמחים", הוצאת כנה, ירושלים, 1983, כרך ד'-ח', עמ' 209 חוחן הקנרס באתר צמח השדה סמל סקוטלנד באתר היסטוריה סקוטית (באנגלית)